Държавен вестник, бр. 103, 2024 г., стр. 27

БРОЙ  103	
Д Ъ Р Ж А В Е Н  В Е С Т Н И К 	
СТР.  27   
цялата сделка. Новата единична цена може 
да влезе в сила едва при стартиране на нова 
измервателна операция.
(7) При промяна на цената чрез перифер­
но устройство от момента на индикация на 
новата единична цена трябва да има пауза 
от минимум 5 s преди следващо измерване.
(8) Позволени са само грешки от закръг­
ление, отнасящи се до най-малката значеща 
цифра на цената за плащане.
(9) Към показващото устройство може да 
се свърже печатащо устройство за отпечатване 
на измерената маса.
(10) Отпечатаната маса трябва да бъде 
изразена в килограми (kg).
(11) Цифрите, използваната единица или 
нейният символ и десетичната точка, ако 
има такава, трябва да се отпечатват върху 
бележката, издавана от устройството.
(12) Ако печатащото устройство е свърза­
но с повече от една измервателна система, 
то трябва да разпечатва идентификационния 
номер на съответната система.
(13) Печатащото устройство може също 
да разпечатва информация за съответното 
измерване, като: последователен номер, дата, 
идентификация на измервателната система, 
вид на газа и др. Ако печатащото устройство 
позволява повторно отпечатване преди нача­
лото на ново зареждане, всички копия трябва 
да се маркират ясно. Печатащото устройство 
може да отпечатва в допълнение към измерва­
ното количество цената за плащане или цената 
за плащане, придружена с единичната цена.
Чл. 138. (1) Измервателните системи за 
компресиран природен газ могат да бъдат 
снабдени със запаметяващо устройство за 
съхранение на резултатите от измерване. 
Устройствата, използвани за четене на съх­
ранената информация, са включени към за­
паметяващите устройства.
(2) Данните трябва да се съхраняват в среда, 
която гарантира тяхната цялост и защитеност 
при нормални условия на съхранение.
(3) Допуска се изтриване на запаметените 
данни при запълване на паметта, ако са из­
пълнени следните условия:
1. данните да се изтриват по реда на въ­
веждането им;
2. изтриването да се извършва след специ­
ална ръчна операция.
(4) Запаметяването не трябва да дава въз­
можност за промяна на съхранените данни 
при нормално използване.
Чл. 139. Измервателните системи за комп­
ресиран природен газ могат да бъдат снабдени 
с устройство за предварително установяване, 
което позволява предварително да се избере 
количеството, което ще се измерва, и авто­
матично спират потока, когато избраното 
количество е измерено.
Чл. 140. (1) Избраното количество се задава 
и се показва посредством цифрово устройство 
преди началото на измерването.
(2) Когато е възможно едновременно наблю­
даване на цифрите на дисплея на устройство 
за предварително установяване и цифрите на 
показващото устройство за маса, двете пока­
зания трябва ясно да се различават.
(3) Показанието на предварително зада­
деното количество по време на измерването 
може да остава непроменено или да намалява 
до нула.
(4) Разликата в края на измервателната 
операция между предварително зададеното 
количество и количеството, отчетено от 
показващото устройство за маса, не трябва 
да надвишава отклонението от минимално 
определеното количество при условия на 
функциониране.
(5) Предварително зададеното количество 
трябва да бъде изразено в килограми. Тази 
единица или нейният символ (kg) трябва да 
бъде отбелязана върху устройството за пред­
варително установяване.
(6) Скалното деление на устройство за пред­
варително установяване трябва да е равно на 
скалното деление на показващото устройство.
(7) Устройството за предварително устано­
вяване може да включва и устройство, което 
да позволява бързото спиране на потока при 
необходимост.
Чл. 141. Измервателните системи за комп­
ресиран природен газ с показващо устройство 
за цена могат да са оборудвани и с устройство 
за предварително задаване на цената, което 
спира потока, когато зададеното количество 
съответства на предварително зададената 
цена. Към тези устройства се прилагат изиск­
ванията на чл. 140.
Чл. 142. (1) Максималните допустими 
грешки, положителни или отрицателни, на 
показанието за количество газ, приложими 
за калкулатора, когато той се проверява от­
делно, са равни на 0,05 % от действителната 
стойност.
(2) Всички параметри, необходими за об­
работка на показанията, като единична цена, 
изчислителна таблица, корекционен полином 
и др., трябва да се въведат в калкулатора в 
началото на измервателната операция. Кал­
кулаторът може да бъде снабден с интерфейс 
за свързване на периферни устройства. Из­
ползването на интерфейс не трябва да влияе 
на метрологичните му функции.
Чл. 143. (1) Всяка измервателна система за 
компресиран природен газ трябва на видно 
място да носи следната информация:
1. знак за одобрен тип;
2. наименование или фирмен знак на про­
изводителя;
3. обозначение, избрано от производителя, 
ако е подходящо;